થોડા વર્ષ પહેલા સવજીભાઈને થયું કે વયોવૃદ્ધ માતા-પિતા ગામડે રહે છે. એમના મૃત્યુ બાદ દેખાડા માટે ભપકા અને ખોટા ખર્ચ કરવાને બદલે જ્યાં એમની જુવાની અને ઘડપણ વીતે છે, એ ગામને જ આદર્શ ને અદ્ભુત બનાવીએ. વડીલો માટેનું એ જ તર્પણ. વતનની વાતો કરનારા ને વતન માટે યથાશક્તિ દાન આપનારા ઘણા હોય છે. પણ આ તો નોખી જ માટીનો વિચારવંત માનવી. સાહિત્ય-કળા માટે ભરપૂર આદર ધરાવતા સવજીભાઈ મહેમાનો માટે મેમેન્ટો બનાવે એમાં ય અવનવા આઈડિયા હોય. તો પછી નવું શું થાય ?